මීට අමතරව ක්ෂේත්‍රයේ මෙම මර්ධන කටයුතු සිදුකරන සෞඛ්‍ය ඇතුළු ආරක්ෂක අංශයේ කාර්යමණ්ඩලයටද අවශ්‍ය වන පුද්ගල ආරක්ෂිත ඇදුම් හිඟයකින් තොරව ලබාදීමේ ක්‍රමවේදය විධිමත් කරන ලෙසට ද අමාත්‍යවරිය නිලධාරීන්ට උපදෙස් ලබාදී තිබෙනවා.ඉදිරියේ දී අවදානම් කළාපයක් තුල හදිසි ආපදා තත්ත්වයක් (ගංවතුරක් වැනි) ඇති වුවහොත් එම ප්‍රදේශ තුල වෛරසය ව්‍යාප්තිය පාලනය සදහා ගත යුතු ක්‍රියාමාර්ග පිළිබදව සහ සෞඛ්‍ය හා ආරක්ෂක කාර්ය මණ්ඩලය විසින් අනුගමනය කළ යුතු සෞඛ්‍ය ආරක්ෂණ ක්‍රමවේද පිළිබදව ද  මෙම සාකච්ජාවේදී අවධානය යොමු කෙරුණා.